# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **PRIMARIA COMUNEI FRUMOSU**, cu sediul în Str. PRINCIPALA, Nr. 72, Frumosu , Judetul Suceava, prin primar Buga Constantin, cu adresa sat Frumosu, comuna Frumosu, județul Suceava, înregistrată la APM Suceava cu nr. 10478/26.10.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 31.10.2016, că proiectul „**Înființare sistem de alimentare cu apă și apă uzată în localitatea Frumosu, județul Suceava**”, propus a fi amplasat în comuna Frumosu, județul Suceava, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

I Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 **Caracteristicile proiectului**

 a) Proiectul se încadrează în prevederile Hotărârii Guvernului nr. 445/2009, anexa nr. 2 pct. 11, lit. c - proiecte pentru stații pentru epurarea apelor uzate, altele decât cele prevăzute în anexa nr.1;

 b) Proiectul nu face obiectul prevederilor O.M. nr.19/2010 privind evaluarea adecvată a efectelor potențiale a investiției asupra ariilor naturale protejate de interes comunitar;

 c) Obiectivele investiției nu sunt amplasate în zone geografice sensibile sau în zone de protecție specială:amplasamentul este situat în intravilanul comunei Frumosu, pe terenuri propietate publică apartinând statului, în cea mai mare parte,iar pe un areal foarte restrâns pe propietate privată pentru branșamentul consumatorilor. .

 d) Prin marimea și tehnologia utilizată prin proiect , la punerea în funcțiune a acestuia nu va fi afectată calitatea factorilor de mediu prin emisii poluante.

Se propune: *Înființare sistem de alimentare cu apă și apă uzată în localitatea Frumosu*

 *Sistemul de alimentare cu apă a localității Frumosu*

 Captarea se realizează din acviferul cantonat (pe un interval de adâncime de -1,7m…-5,2m ) pe malul stâng al cursului de apă Moldovița situat în zona central-sudică a localității Frumosu. Prin conducta de aducțiune, cu o pompa cu Q=1,3l/s, apa este adusă in rezervorul suprateran de un volum V=200mc, la cota teren =698 m.Rezervorul va deservi gravitațional consumatorii din localitatea Frumosu.Rețeaua de conducte de distribuție a apei potabile la consumatori este de tip ramificat , cu o lungime totală L=7076 m și 46 cămine (pentru vane de linie, golire, aerisire, rupere de presiune).La nivelul rețelei de distribuție au fost prevăzuți conform NP133/2013, 52 hidranți supraterani pentru stingere incendii.

 Stația de dezinfecție a apei potabile este prevăzută cu echipament de clorinare.

 *Sistemul de canalizare a apelor uzate din localitatea Frumosu*

Apele uzate sunt preluate prin intermediul a 16 canale colectoare și transportate la stația de epurare.

 Rețeaua de canalizare se dispune pe o lungime totală L=5660 m și necesită un număr de

 - 228 cămine de vizitare;

 - 9 stații- cămine de pompare ape uzate;

 - 1 canal colector principal CP;

 - 13 canale colectoare secundare CS de ordinal I;

 - 2 canale colectoare secundare CS de ordinal II;

 - conducte de refulare aferente pompărilor,L=2083m ;

 - 1 stație de epurare.

Comparând lungimea rețea de distribuție și lungimea rețea colectare , rezultă 513 m, diferență aferență zonelor de separație a curgerii gravitaționale specifice rețelei de canalizare.

 Apele uzate menajere colectate din rețeaua de canalizare se vor trata printr-o stație de epurare tip modular-compactă, cu un debit Q=150mc/zi, ce se va amplasa în partea de S-E a localității Frumosu, aval-ul localității Frumosu, pe malul stâng a cursului de apă Moldovița, descarcându-și apele în emisarul, cursului de apă Moldovița.

Echipamentul de epurare este compus din:

* modul tehnologic de echipamente,
* sistem modular de epurare mecano-biologică,
* instrumente de măsură,
* modul de comandă și automatizare.

 Apele pluviale sunt și vor fi colectate de rețeaua de rigole stradale existentă .

 e) cumularea cu alte proiecte – nu este cazul;

 f) utilizarea resurselor naturale – nu este cazul;

 Utilitățile necesare pentru organizarea de șantier:

 Apa potabilă –

 Energie electrică – va fi asigurată de rețeaua electrică din localitate;

 Deșeuri:- principalele categorii de deșeuri care vor rezulta din activitatea de execuție a proiectului sunt:

* pământul în exces de la operațiile de săpături;
* pulberi de ciment de la operațiile de construcții și finisaje;

Pe perioada execuției, aceste deșeuri rezultate vor fi transportate de pe teren și duse la un depozit autorizat de deșeuri prin grija constructorului;

1. emisiile poluante , inclusiv zgomotul și alte surse de disconfort:
* pe perioada derulării lucrărilor de execuție pot apărea emisii;
* pulberi cimentde la operațiile de construcții și finisaje;
* noxe de la mijloacele de transport a materialelor;
* pulberi de pământ de la operațiile de săpături;

Aceste emisii au un caracter provizoriu, în intervale mici de timp, luându-se măsuri pentru reducerea acestora (stropiri, program de lucru adaptat pentru execuția lucrărilor și operațiuni de transport, folosirea unor mijloace de transport performante,etc.).

* în perioada lucrărilor de construcții, zgomotul va fi generat de utilajele de excavație și

mijloacele de transport și se va avea în vedere utilizarea unor utilaje silențioase, cu un grada ridicat de fiabilitate și randament ridicat;

1. riscul de accident: pe perioada execuției și funcționării obiectivului este redus, nu se

utilizeazaă substanțe periculoase, alimentarea utilajelor cu carburanți se face numai de la stațiile de distribuție carburanți autorizate.

 **Localizarea proiectului**

* utilizarea existentă a terenului: conform certificatului de urbanism nr. 22 din

21.09.2016, terenul destinat construcției ce face obiectul prezentei documentații tehnice este domeniu public a comunei Frumosu și este situat în intravilanul comunei Frumosu.

 - relativa abundență a resurselor naturale din zonă, calitatea și capacitatea regenerativă a acestora: nu este cazul.

 - ariile în care standardele de calitate a mediului stabilite de legislația în vigoare au fost déjà depășite – nu este cazul.

 - peisajele cu semnificație istorică, cultural și arheologică – nu este cazul.

 - ariile dens populate – lucrările propuse se află în intravilanul comunei Frumosu.

 - zone de protecție specială – nu este cazul.

 **Caracteristicile impactului potențial**

* Extinderea impactului, aria geografică și numărul de personae afectate – lucrările ce

urmează a fi executate nu vor avea un impact negative asupra factorilor de mediu și nu vor crea un discomfort pentru populație pe perioada execuției lucrărilor;

* Natura transfrontieră a impactului- lucrările propuse nu au effect transfrontieră;
* Mărimea și complexitatea impactului – impactul va fi redus, atât pe perioada execuției

proiectului, cât și în perioada de funcționare;

* Probabilitatea impactului – impact redus pe perioada de execuție și în perioada de

funcționare a obiectivului;

* Durata, frecvența și reversibilitatea impactului – impact redus, pe perioada de execuție și

în perioada de funcționare a obiectivului.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 Proiectul propus nu este amplasat în arie naturală protejată, nu afectează direct sau indirect nici o arie protejată de interes comunitar.

**Condiţiile de realizare a proiectului:**

 - Investiția se va realiza cu respectarea documentației tehnice depuse precum a legislației de mediu în vigoare și a avizelor menționate în Certificatul de urbanism nr.22 din 21.09.2016, emis de Primăria comunei Frumosu;

 - conform art.22, alin 1 din HG nr.445/2009, în situația în care, după emiterea acordului de mediu și înaintea obținerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecția mediului emitentă asupra acestor modificări;

 - se vor respecta cu strictețe limitele și suprafetele de lucru, modul de depozitare a materialelor și a rutelor alese pentru transport;

 - se vor amenaja locuri de stocare în condiții de siguranță pentru mediu și sănătatea umană a deșeurilor ce vor rezulta din executarea lucrărilor și se va asigura gestionarea corespunzătoare a acestora în conformitate cu prevederile Legii nr.211/2011.Deșeurile reciclabile colectate pe categorii, conform prevederilor legale , se vor valorifica către firme specializate în colectare/reciclare.Deșeurile menajere se vor colecta și preda la operatorii locali de salubritate autorizați;

 - nivelul de zgomot generat de desfășurarea lucrărilor se va încadra în prevederile STAS 10009/1988- acustică urbană;

 - la finalizarea lucrărilor se vor îndepărta resturile de material și se va reface cadrul natural afectat de execuția lucrărilor;toate suprafețele de teren afectate vor fi refăcute și redate la folosința inițială;

 - neafectarea calității factorilor de mediu pe perioada derulării lucrărilor investiției și după punere în funcțiune a obiectivului;

 - se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

 - se vor obține toate avizele prevăzute în certificatul de urbanism;

 - se va obține avizul de gospodărire a apelor si se vor respecta prevederile acestuia.

**Condiții impuse pentru organizarea de șantier**:

1. este necesar să se stabilească o suprafață destinată spațiilor pentru personalul de

șantier, precum și pentru depozitarea tuburilor și a materialelor ce urmează a fi utilizate în proiect;

1. se va avea în vedere execuția rapidă a lucrărilor și încadrarea în termenul de realizare

a investiției;

1. utilajele de construcții se vor alimenta cu carburanți numai de la stații de distribuție

carburanți autorizate;

1. întreținere utilajelor/mijloacelor de transport (spălarea lor, efectuarea de reparații,

schimbare de ulei) se vor face numai la service-uri autorizate;

1. titularul are obligația de a urmări modul de respectare a legislației de mediu în vigoare

pe toată perioada de execuție a lucrărilor și să ia toate măsurile necesare pentru a nu se produce poluarea apelor subterane, de suprafață, a solului sau a aerului.

 Titularul proiectului are obligația de a notifica Agenția pentru Protecția Mediului Suceava dacă intervin elemente noi necunoscute și asupra oricărei modificări ale condițiilor care au stat la baza emiterii prezentei, înainte de realizarea modificării.

 Prezenta decizie se poate revizui, în cazul în care se constată apariția unor elemente noi, necunoscute la data emiterii.

 Prezenta decizie este valabilă pe toată perioada de aplicare a proiectului.

 Se va anunța Agenția pentru Protecția mediului Suceava data începerii și finalizării lucrărilor de execuție pentru verificarea respectării tuturor condițiilor impuse. Procesul verbal întocmit la finalizarea lucrărilor se anexează și face parte integrantă din procesul verbal de recepție la terminarea lucrărilor.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. VASILE OȘEAN**

 **Şef serviciu,**

 Întocmit,